विच-अ परफेक्ट किलर (13)

Sun, 12 Oct 2025 10:36:35 +0000

सुबह का समय था जब गाड़ी चलाते हुए रुद्राक्ष का फोन बजने लगा। उसने ब्लूटूथ क्रा बटन दबा दिया और फिर कहा "हाँ कैट! कहाँ पर हो तुम?" कैट ने कहा "मैं पुलिस स्टेशन में हूं! तुम कहां पर हो? कल रात होटल भी नहीं लौटीं क्या? यहाँ पर भी नहीं हो! कर क्या रही हो?" रुद्राक्ष ने कहा "मैं शहर से बाहर जो टाऊन है बड़ा, वहाँ जा रही हूँ!" कैट ने कहा "वहाँ क्यों जा रही हो? वहाँ पर क्या है?" रुद्राक्ष ने कहा "मेघा आनंद ने मुझे कुछ ऐसा बताया है कि वहाँ जाना बहुत जरूरी है। बस इतना जान लो कि ये केस उतना भी आसान नहीं है। ये केस बहुत उलझा हुआ है!" कैट ने कहा "ठीक है! मुझे बस इतना बताना था कि मुझे निशांत के बारे में कुछ और भी पता चला है। वो इंसान जितना सिंपल दिखता है, उतना है नहीं!" रुद्राक्ष ने कहा "इस केस से जुड़ा कोई इंसान सिंपल नहीं है कैट! मेघा आनंद ने मुझे निशांत के बारे में भी कुछ बातें बताई हैं। आई होप कि जहाँ मैं जा रही हूँ, वहाँ से और भी बहुत कुछ जानने को मिले!" कैट ने कहा "ठीक है। मैं आज प्रत्यूषा सिंह का खाता खोलने वाला हूँ। शायद उससे भी कुछ मिल जाए!" रुद्राक्ष ने "ओके" कहा और फोन काट दिया। फिर उसने सामने देखते हुए गाड़ी की स्पीड तेज कर दी। गाड़ी जंगल के रास्ते में तेज स्पीड से आगे बढ़ रही थी। सुबह के करीब नौ बज चुके थे जब रुद्राक्ष उस कस्बे में पहुँची। ज्यादा बड़ा नहीं था वो कस्बा लेकिन फिर भी काफी खूबसूरत और शांत था। रुद्राक्ष ने गाड़ी बाहर ही खड़ी कर दी क्योंकि संकरी गलियों से गाड़ी ले जाना मुश्किल था उसके लिए। वो उतरी और कस्बे की सबसे पहली दुकान से उसने एक पता पूछा। फिर वो आगे बढ़ गई। चलते समय उसे अपनी मेधा आनंद के साथ हुई मुलाकात याद आ रही थी। रुद्राक्ष ने पूछा था "तो उसे कुछ सिरियस साइकोलॉजिकल इशू हैं और आपके साथ वो क्योंकि कंफर्टेबल रहती है तो आप ही उसका इलाज कर रही हैं!" मेघा ने कहा "आप कह सकती हैं। आशियाना वैसे काफी स्ट्रॉग बच्ची है। उसने बहुत कुछ झेला है और वो काफी सही तरीके से उन चीजों से लड़ी है। हालांकि निशांत ने भी उसका इन चीजों में पूरा साथ दिया है!" रुद्राक्ष ने कहा "क्या इशू क्या है उसे? क्या प्रॉब्लम है आशियाना को?" मेघा ने एक गहरी सांस ली और फिर कहा "पीटीएसडी (PTSD)! यानि पोस्ट ट्रौमा स्ट्रैस डिजीज ! वो काफी लंबे समय से इससे जूझ रही है। आशियाना को डिप्रेशन और एंजाईटी भी है। काफी समय तक तो वो पैनिक अटैक्स से भी लड़ती रही लेकिन कभी वो काफी हद तक ठीक है!" रुद्राक्ष ने कहा "आप साइकैट्रिस्ट हैं तो आपको तो उसने बताया होगा ना कि किस वजह से उसे ये सारी चीजें हो रही हैं।" मेघा ने एक गहरी सांस ली और फिर कहा "वैल! ज्यादा तो में नहीं बता सकती लेकिन इतना जान लिजिए कि सबसे बड़ी तो वजह उसके पापा खुद हैं। आशियाना अपने पापा से बहुत ज्यादा डरती थी। उसके पापा भी उसकी बिमारी को उसकी नौटंकी समझते थे। इनफेक्ट कई बार तो आशियाना की आंटी को लड़कर आशियाना को यहाँ लाना पड़ा!" रुद्राक्ष ने चौंक कर कहा", आशियाना की आंटी?" मेघा ने कहा "उसकी आया! बहुत अच्छी इंसान थीं लेकिन उसके पापा ने इसी वजह से उन्हें नौकरी से निकाला दिया। उसके ठीक एक साल बाद जब उनके पापा की मौत हुई तो निशांत एक बार फिर मेरे पास आशियाना को लेकर आया था। तब से मैं उसका इलाज कर रही हूँ।" रुद्राक्ष ने कहा "निशांत का बिहेवियर कैसा था आशियाना को लेकर? क्या कभी आपको लगा कि वो आशियाना को जानबूझकर पागल करने की कोशिश कर रहा हो?" मेघा ने कहा "बिल्कुल ही नहीं! ही आज द बेस्ट ब्रदर एक्चुअली! हमेशा आशियाना के सैशन में उसके साथ रहा। उसकी दवाईयां बगैरह सब निशांत भी लेकर गया। इनफेक्ट उसने आशियाना को हिदायत लेकर रखी थी कि जब भी दवाईयां आशियाना के पास पहुँचे तो वो उनकी फोटो मुझे भेजे ताकि कुछ दिक्कत ना हो। निशांत आशियाना की बहुत परवाह करता था!" रुद्राक्ष ने हाँ में सिर हिला दिया। उसने कहा "और कुछ जानती हैं आप आशियाना के पास्ट के बारे में?" मेघा ने कहा "मैं आपको एक एड्रेस देती हूँ। आशियाना की जो आया थीं, मेरे पास उनका एड्रेस अभी भी पड़ा है। आप उनसे बात कर सकती हैं।" रुद्राक्ष ने कहा "ठीक है! मुझे एड्रेस दे दिजिए!" मेघा ने एड्रेस दे दिया था। रुद्राक्ष बाहर आई तो काफी रात होने चुकी थी। वो सीधा होटल चली गई और वहाँ उसने आशियाना की वो किताब पढ़ी जिसमें वो खलनायक सुनहरी आँखों वाला था। सुबह होते ही वो अपनी गाड़ी लेकर सीधा टाऊन की तरफ निकल गई थी। रुद्राक्ष ने यादों से बाहर आकर फिर झटक दिया और फिर सामने के घर का दरवाजा खटखटाया। थोड़ी देर बाद ही दरवाजा खुला और एक अधेड़ उम्र की औरत बाहर आई। उन्होंने कहा "जी कहिए?" रुद्राक्ष ने कहा "क्या आप कांता राव हैं?" कांता ने हाँ में सिर हिला दिया और फिर कहा "जी मैं ही हूँ। कहिए? कौन हैं आप?" रुद्राक्ष ने कहा "मैं पुलिस की तरफ से आई हूँ। आपसे कुछ बातें करनी है!" कोता ने हैरानी से कहा "पु.