विच-अ परफेक्ट किलर (9)

Sun, 12 Oct 2025 10:07:44 +0000

सुबह का एक बज रहा था जब फार्म हाउस के उस कमरे में चादर लपेटे हुए प्रिया बड़ी मुश्किल से ऊपर उठकर बैठी। उसने बिस्तर की चादर की तरफ देखा जो खून से रंगी पड़ी थी। उसकी आँखों में नमी आ गई। उसने चादर से ढके अपने बाजुओं की तरफ देखा तो जगह जगह काटे जाने के निशान थे। कई जगह खरोचें थीं जिनसे खून निकल रहा था। प्रिया का पूरा शरीर दुख रहा था। उसने अपने इर्द गिर्द चादर लपेट रखी हुई थी। उसने सामने देखा तो बाल्कनी की खिड़की में रोब लपेटे विहान सिगरेट पी रहा था। प्रिया उसे देखकर अपने आप में सिमट गई और पीछे खिसकने लगी लेकिन दर्द के मारे उसके मुँह से एक सिसकी निकल गई। उसने एकदम से अपने मुँह पर हाथ रख लिया। वहीं विहान के चेहरे पर उसकी सिसकी सुनकर एक टेढ़ी मुस्कान आ गई। उसने सिगरेट को हल्के से झटका और उसकी राख को नीचे गिरा कर वो बिना पलटे कहने लगा "काफी कमजोर हो गई हो तुम ! बेहोश हो गई थीं। खैर! अगली बार ऐसा नहीं होना चाहिए इसलिए अपनी डाइटिंग का ध्यान रखो। अब उठो और कपड़े पहन कर नीचे पार्किंग लॉट में जाओ। वहाँ गाड़ी वेट कर रही होगी तुम्हारा। और हाँ! जाने से पहले वॉशरूम में रखी हुई दवाई खा लेना।" प्रिया बिना कुछ कहे चादर लपेट कर उठ गई। उसने बड़ी मुश्किल से फर्श पर गिरे अपने आधे फटे कपड़े उठाए और फिर अंदर चली गई। वॉशरुम में उसने अपनी तरफ देखा तो डर गई। उसकी गर्दन पर, वहाँ आस पास काटे और खरोंचने के निशान थे मानो किसी जानवर ने उस पर हमला किया हो। उसके चेहरे पर तमांचों के निशान थे। उसकी लिपस्टिक पूरी बिखर चुकी थी और काजल भी पूरा फैल चुका था। उसने अपने मुँह को थोना चाहा लेकिन एक बार फिर दर्द की तेज लहर ने उसकी पूरी रीढ़ की हड्डी को कंपा दिया। उसके होंठों पर भी चोट आई हुई थी। प्रिया की आँखों से आंसू बह निकले। उसने किसी तरह अपने हुलिया ठीक किया और फिर उसने दूसरी तरफ रखी दवाई की तरफ देखा। उसे पता था कि ये दवाई किसलिए थी लेकिन फिलहाल यही सही था। उसने दवाई ली और उसे पानी के साथ गटक गई। फिर वो कपड़े पहन कर बाहर आ गई। उसने एक नजर विहान पर डाली लेकिन विहान बाहर की तरफ देखते हुए सिगरेट पीता रहा। धिया ने हल्के से कहा "सर! आई एम लीविंग!" विहान ने बिना पलटे और बिना किसी भाव से कहा "गेट लॉस्ट!" प्रिया ने सिर झुका दिया और हल्के से चलते हुए कमरे से बाहर निकल गई। विहान सामने अंधेरे की तरफ देखता रहा। उसने अपना फोन उठाया और दक्षा को फोन किया लेकिन फोन अभी भी बंद आ रहा था। विहान ने चिढ़कर कहा "आआआआ! दक्षा। कहाँ मर गए हो तुम ? फोन क्यों बंद है तुम्हारा?" इतना कहकर उसने दोबारा फोन लगाया लेकिन फोन अभी भी बंद जा रहा था। वहीं प्रिया पार्किंग लॉट में आ गई। वहाँ एक ड्राईवर गाड़ी में बैठा हुआ था। प्रिया ने बिना कुछ कहे दरवाजा खोला और फिर चुपचाप गाड़ी में बैठ गई। ड्राईवर ने एक हिकारत भरी नजर उस पर डाली और फिर गाड़ी आगे बढ़ा दी। प्रिया जानती थी कि ड्राईवर के मन में क्या क्या चल रहा होगा लेकिन अभी उसे अब फर्क पड़ना बंद हो चुका था। प्रिया गाड़ी में सिर टिका कर बैठ गई और रास्ते की लाईट्स की तरफ देखने लगीं। कितने साल हो गए उसे यहाँ आए हुए? शायद तीन साल। करीब तीन साल पहले उसने अपना मॉडलिंग करियर शुरू किया था। इसलिए नहीं कि उसने कोई दिलचस्पी थी बल्कि इसलिए कि उसे अपने भाई को किसी बड़ी यूनिवर्सिटी भेजना था। आखिर घर का वारिस था वो। पहले जब पापा थे तो कभी पापा और माँ ने उसकी पढ़ाई में दिलचस्पी नहीं दिखाई। फिर पापा के जाने के बाद माँ को चिंता थी कि उसके भाई कोई यूनिवर्सिटी कैसे भेजें? वो तो उनकी सोच में कहीं थी ही नहीं। तब उसने अपने कॉलेज में ही एक फंक्शन में मॉडलिंग की और अचानक से उसे आ फर मिल गया। माँ कभी नहीं मानीं क्योंकि बेटी को घर से बाहर भेजना मतलब समाज और रिश्तेदारों के सामने अपनी नाक कटवाना था। उनके लिए तो बेटी की पढ़ाई इसलिए जरूरी थी ताकि एक अच्छा लड़का मिल जाए और वो अपनी बेटी की शादी करवाई कर बोझ से मुक्त हो जाएं। बोझ? उसे हंसी आती है जब भी उसे माँ की बात याद आती है। जब उसने माँ को बताया था तो माँ ने उसे एक तमाचा रसीद कर दिया था और कहा था "शर्म नहीं आती! लड़की होकर घर से बाहर लोगों के सामने कमर मटकाते हुए चलेगी। पता भी है लोग कैसी बातें करेंगे?" वो चुप हो गई थी। माँ से बहस भी तो नहीं कर सकती थी। फिर उसी शाम को भाई आया और उसने बताया कि उसे स्कॉलरशिप मिल तो गई है यूनिवर्सिटी की लेकिन फिर भी उसे कम से कम दो से तीन लाख चाहिए बाकी खचों के लिए। माँ को जब कुछ समझ नहीं आया तो प्रिया को उन्होंने कह दिया कि वो मॉडलिंग के लिए हाँ कर दे। प्रिया की हैरानी नहीं हुई थी। माँ के लिए बेटा ही सब कुछ था। इस तरह प्रिया इस दुनिया में आई थी और सच पूछो तो उसे इस दुनिया से सख्त नफरत थी। माँ और भाई को उसने उसी शहर में एक छोटा सा घर किराए पर दिलवा रखा है जहाँ भाई पढ़ता है। आज भी मी का फोन आता है जो ये याद करवाने के लिए कि भाई को इतने पैसे चाहिए। इसी दौरान उसकी मुलाकात दक्षा से हुई और उसी के ज़रिए वो विहान राय के प्रोडक्शन हाउस में आई। विहान की फिल्म की उसे सख्त जरूरत थी क्योंकि उसका करियर ढलान पर था उन दिनों। उसने विहान की बात मान ली लेकिन ये उसकी सबसे बड़ी गलती थी। ऐसा नहीं है कि उसकी हालत का अंदाजा नहीं है माँ को लेकिन भाई की पढ़ाई अभी पूरी नहीं हुई है। फिर उसे एमबीए करने के लिए विदेश भी तो जाना है इसलिए बेटी की कुर्बानी जरूरी है। प्रिया ने सोचते हुए आँखें बंद कर लीं और उसकी आँखों से आंसू बह निकले। कभी कभी मन करता है कि जान दे दे लेकिन माँ की बात याद आती है "कोख से जन्म लिया है तूने मेरी! कोख का कर्ज नहीं चुकाएगी तो मुक्ति नहीं मिलेगी।" बेटियां भी कितनी कमजोर होती हैं। माँ-बाप की जरा सी आह भी बर्दाश्त नहीं कर पातीं चाहे खुद का अंतर्मन चीत्कार कर रहा हो। अचानक से प्रिया को कुछ दिमाग में खटका। उसने अपना पर्स टटोला और अपना फोन निकाला। उसका फोन बंद पड़ चुका था। उसने एकदम से कहा "ओ नो नो नो। शिट्।" ड्राइवर ने कहा "क्या हुआ मैडम?" प्रिया ने कहा "कु.